SV søker selv sekretær på deltid

SV jobber for at det skal bli færre deltidsstillinger, men tar seg ikke råd til å ansette sekretær på fulltid.

Publisert: Publisert: 27. mars 2012

Økonomien gjør at SV søker sekretær i halv stilling.

Denne artikkelen er over åtte år gammel

— Dette er ikke noe vi skjemmes over, vi går ikke under 50 prosent. Hadde vi derimot sagt 10 eller 20 prosent ville det vært annerledes, svarer leder av Stavanger SV, Paal Kloster.

Se hva SV selv sier om deltid her:

Hordaland SV uttaler seg om saken (ekstern lenke)

Vest-Agder SV uttaler seg (ekstern lenke)

Karin Andersen fra Hedmark SV uttaler seg (ekstern lenke)

Leder for Høyres studentforbund, Stavanger (HSFS), Thomas Sørensen, synes det var fornøyelig å lese stillingsannonsen:

— Verken jeg eller Høyres studentforbund har noe imot deltidsstillinger. Men jeg synes det blir morsomt når SV både lokalt og nasjonalt jobber for å få fulltidsstillinger. For studenter som ikke har mulighet til å ta fulltidsjobber, så er det bare bra med deltidsstillinger. Men det er uheldig at folk som ikke ønsker det, må ta til takke med deltidsstillinger, sier Thomas Sørensen. Han har selv en deltidsstilling.

— Politiske partier finansieres via stemmestøtte og etter antall representanter i bystyret. SV drives på dugnad, med unntak av Marcela Molina som frikjøpes to dager for å jobbe med vår politikk. Og dersom vi i SV får flere stemmer vil vi få råd til å ansette en sekretær i fulltidsstilling, noe vi selvfølgelig ønsker, sier Kloster.

Han håper de får søkere til stillingen.

— I fjor var det 5-6 søkere til stillingen. Det er en stor fordel at vedkommende er enig i SV-politikken, men det er ikke et krav, forteller Kloster.

Paal Kloster, leder i Stavanger SV